OzLabs/hebrew-wiki-articles huggingface dataset:
יעקב שסקין

יעקב שסקין (1914, וילנה – 17 באפריל 1999, ירושלים) היה רופא ישראלי, יקיר העיר ירושלים, ממפתחי התרופה תלידומיד לצרעת.

== ביוגרפיה ==
שסקין נולד בווילנה, שבליטא, והיה פעיל ציוני, שימש כיו"ר הסתדרות הסטודנטים הציוניים בווילנה<ref></ref>. את לימודי הרפואה החל בווילנה וסיים בסמוך למלחמת העולם השנייה. את ההתמחות עשה לאחר המלחמה בוורשה, בשנת 1947 היגר לוונצואלה שם התמחה בדרמטולוגיה טרופית<ref></ref> וטיפל בחולי צרעת. בשנת 1956 עלה לישראל, התיישב בירושלים ועבד כרופא עור וכיהן כפרופסור חבר בבית החולים האוניברסיטאי הדסה.

===גילוי השימוש בתלידומיד===

במסגרת עבודתו עבד שסקין בבית החולים למצורעים על שם הנסן בירושלים שם ערך ניסויים בתכשירים רבים לשימוש כתרופה לצרעת<ref></ref>. בנובמבר 1964 נתן שסקין תלידומיד לחולה צרעת בבית הנסן, במסגרת ניסיונות להקל על מצוקתו של החולה. שסקין זיהה הטבה במצב הצרעת ופרסם את הממצא. בעקבות הצלחתו, ערך שסקין בסוף השנה ניסוי לשימוש בתרופה תלידומיד על אחד עשר חולי בית החולים שחלו במחלה על שם הנסן (צרעת). בעקבות זאת, אורגן ניסוי עיוור בשימוש בתלידומיד לריפוי צרעת, במימון חברת התרופות שייצרה את התלידומיד ובשיתוף האוניברסיטה העברית, אוניברסיטת קורנל ואוניברסיטת ורגס בקראקס. תוצאות הניסוי הראו השפעה חיובית על 91% מהחולים במחלת הנסן שטופלו בתלידומיד. בעקבותיו ערך ארגון הבריאות העולמי עוד חמישה ניסויים שאיששו את ההשפעה החיובית של התלידומיד. חברת התרופות תרו מחיפה קיבלה היתר מחב' התרופות שטולברג ממערב גרמניה "כמי גרוננטל" (Chemie Grünenthal) בעלת הפטנט ליצר את התלידומיד בישראל.

לגילוי הייתה חשיבות בקנה מידה עולמי והשימוש בתלידומיד למחלת הנסן נמשך עד היום במדינות עולם שלישי.

החידוש בהשפעתו של התלידומיד על הצרעת היה בעקבות הפסקת יצור עולמי של התרופה בשנת 1961 לאחר גילוי שנטילתה בהריון גורמת ללידות של תינוקות בעלי מומים קשים. התלידומיד פותחה על ידי חב' גרוננטל הגרמנית במסגרת מחקר לפיתוח שיטות זולות ליצור אנטיביוטיקה מפפטידים.
שלט רחוב על שם ד"ר יעקב שסקין בירושלים
בשנת 1997 קיבל אות יקיר העיר ירושלים. על שמו נקרא הרחוב הסמוך לבית הנסן בעיר.

== הערות שוליים ==

קטגוריה:סגל האוניברסיטה העברית בירושלים: רפואה
קטגוריה:יקירי ירושלים
קטגוריה:רופאי עור ישראלים
קטגוריה:עולים בשנות ה-1950
קטגוריה:ישראלים ילידי ליטא
קטגוריה:צרעת
קטגוריה:יהודים הקבורים בהר המנוחות
קטגוריה:ישראלים שנולדו ב-1914
קטגוריה:ישראלים שנפטרו ב-1999
האביר האמיץ

האביר האמיץ (באנגלית: The Bravest Knight) היא סדרת הנפשה לילדים, המבוססת על הספר "The Bravest Knight Who Ever Lived" שנכתב על ידי דניאל אריקו. חמשת הפרקים הראשונים שודרו ברשת האמריקאית הולו שהשיקה את הסדרה ביוני 2019, ולאחר שערוץ הופ! היה הראשון לרכוש את הזכויות, שידרה הרשת 8 פרקים נוספים החל מ-11 באוקטובר 2019. 

== תקציר העלילה ==
העלילה עוסקת באביר ששמו סדריק שנשוי לנסיך חלומותיו אנדרו ויש להם בת מאומצת בשם ניה, ששואפת להיות אבירה כשתגדל. בזמן שסדריק מדריך את בתו, הוא מספר לה על הרפתקאות ילדותו עם גרנט הטרול. המסע שעובר סדריק בדרכו למלא את ייעודו כאביר, מפגיש אותו עם מכשפים, יצורי פלא וענקים, ומגיע לשיאו באתגר הגדול ביותר: ללמד את בתו ללכת בעקבות הערכים שהוא דוגל בהם.

הסדרה היא אחת מסדרות הילדים הראשונות שמציגה זוג הורים להט"ב כדמויות ראשיות בעלילה. בכל פרק סדריק מספר את סיפורו מנקודת מבט רטרוספקטיבית של סדריק הצעיר בגובה העיניים, וכך מלמד את ניה על אומץ ואבירות. העלילה בנויה באופן המאפשר לילדים להזדהות עם ניה והאביר סדריק גם יחד. מעבר למסר הלהט"בי, הסדרה מעודדת גיוון ומנחילה ערכים כמו נדיבות, אמפתיה לזולת, ואנושיות. המטרה היא שילדים שצופים בסדרה יפתחו חוסן נפשי ויוכלו להתמודד עם בעיות ואתגרים, תוך שהם עוזרים לחבריהם ללא הבדלי דת, גזע ומין.

== דמויות ==
* האביר סדריק
* ניה
* גרנט הטרול
* הנסיך אנדרו

== קישורים חיצוניים ==
* 

* 

קטגוריה:סדרות ערוץ הופ!
קטגוריה:סדרות טלוויזיה אמריקאיות לילדים
Matched grip

אחיזה תואמת המשמשת בתיפוף.
Matched grip (בתרגום חופשי: אחיזה תואמת, מכונה גם parallel grip - אחיזה מקבילה) היא שיטה לאחיזת מקלות תיפוף למטרת נגינה על כלי הקשה. באחיזה התואמת כל יד אוחזת במקל שלה באותה צורה, ואילו ב-traditional grip (אחיזה מסורתית) כל יד מחזיקה את המקל בצורה אחרת.

צורות ספציפיות לאחיזה הן אחיזה צרפתית, אחיזה גרמנית ואחיזה אמריקאית.

האחיזה התואמת מבוצעת על ידי אחיזת מקלות התוף באצבע המורה והאמה המקיפות את המקל ובנוסף אחיזה בעזרת האגודל בחלקו העליון.

זזה מאפשר למקל לנוע בחופשיות ולקפוץ לאחר שהוא מכה בכלי הקשה. ניתן לנגן באמצעות כל אחת מהאחיזות העיקריות שלמטה בעזרת נקודת משען של האצבע המורה, נקודת משען של האמה או שילוב של שניהם. ניתן למקם את נקודת המשען על מפרקי האצבעות הראשונות או השניות של אצבע המשען הראשית. אפשרויות אלה מובילות להרבה וריאציות טכניות בעמדת הנגינה. כל האחיזות, עם כל וריאציות נקודת המשען, חלות גם על יד ימין של "האחיזה המסורתית".

== אחיזה צרפתית ==
באחיזה בצרפתית כפות הידיים פונות ישירות זו אל זו והמקל נע בעיקר עם האצבעות ולא עם פרק כף היד כמו באחיזה גרמנית. זה מאפשר דרגה גבוה יותר של עדינות ותוספת של סיבוב הזרוע למכה, וזו הסיבה שרבים מנגני הטימפני מעדיפים אחיזה צרפתית. אחיזה זו משתמשת בשרירי האצבעות הקטנים והמהירים יותר.

אחיזה בשימוש גם בנגינת בטמפו מהיר, כולל סווינג או ג'אז על מצילת הרייד. במכות חזקות יותר, שורש כף היד מסתובב הרבה באותה צורה כמו בעת שימוש בפטיש ומסמר.

== אחיזה גרמנית ==
באחיזה גרמנית כפות הידיים מקבילות לראש התוף או למשטח נגינה אחר, והמקל נע בעיקר עם פרק כף היד. אחיזה גרמנית מספקת כמות גדולה של עוצמה, אך לא אמפשרת לנגן במהירות שמספק השימוש באצבעות כמו באחיזה בצרפתית. משתמשים בו כאשר עוצמת בנגינה היא השיקול העיקרית, כמו למשל כשמנגנים על תוף בס. זו גם האחיזה העיקרית בשיטת מולר. האחיזה הגרמנית מספקת את הטווח הדינאמי הרחב ביותר..

== אחיזה אמריקאית ==
אחיזה אמריקאית היא הכלאה בין האחיזה הצרפתית והאחיזה הגרמנית. כפות הידיים בדרך כלל בזווית של 45 מעלות, וגם האצבעות וגם כף היד משמשות להזזה של המקל, המוצב במקביל לזרוע. אחיזה זו נחשבת לאחיזה בשימוש כללי על ידי נגני כלי הקשה מכיוון שהיא משלבת את העוצמה ותנועת כף היד הגדולה יותר של האחיזה הגרמנית עם תזוזת האצבעות המהירוה של האחיזה הצרפתית. ניתן לבודד כל אלמנט בתנועת האצבע או בשורש כף היד. כלים בהם מתמשים בטכניקה זו לנגינה כוללים תוף סנר וקסילופונים.

==קישורים חיצוניים==

קטגוריה:כלי הקשה
Mirrors (אלבום)

Mirrors (בעברית: מַרְאוֹת) הוא אלבום האולפן השני של הזמרת-יוצרת הגרמנייה סנדרה.<ref name=":0"></ref> הוא יצא לאור ב-13 באוקטובר 1986, בהוצאת חברת התקליטים וירג'ין רקורדס.<ref name=":0" /> מתוך האלבום יצאו ארבעה סינגלים: "Innocent Love",<ref></ref> "",<ref name=":1"></ref> "Loreen",<ref></ref> ו-"Midnight Man".<ref></ref>

האלבום הגיע למקום השלושה-עשר במצעד האלבומים שבשווייץ.<ref name="hitparade.ch"></ref>

== רקע וקידום ==
ביוני 1986, הוציאה סנדרה את הסינגל המוביל מתוך האלבום "Innocent Love", שתיפקד גם כסינגל השישי במהלך הקריירה המוזיקלית שלה.<ref></ref> הוא הפך ללהיט בין-לאומי, תוך שהגיע למקום החמישי במצעד של אירופה הוט 100,<ref></ref> השלישי במצעד שביוון,<ref name=":2"></ref> וצעד במצעדים נוספים ברחבי העולם. בהמשך לכך, הוציאה את השיר "", כסינגל השני מתוך האלבום.<ref name=":1" /> השיר הגיע למקום השני במצעד שביוון,<ref name=":2" /> תוך שהגיע למקום השביעי בגרמניה.<ref></ref>

לבסוף, יצא האלבום עצמו באוקטובר 1986.<ref name=":0" /> בנובמבר 1986, יצא לאור הסינגל השלישי מתוך האלבום "Loreen", שזכה להצלחה נאה בגרמניה,<ref></ref> ושווייץ.<ref></ref> בפברואר 1987, הוציאה את הסינגל הרביעי והאחרון מתוך האלבום "Midnight Man", שזכה להצלחה נאה במדינות אירופה.<ref></ref><ref></ref>

== הצלחה מסחרית ==
בשבוע צאתו הצליח האלבום להגיע למקום השלושה-עשר במצעד האלבומים שבשווייץ,<ref name="hitparade.ch"/> תוך שכמה שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הזהב על מכירות של למעלה מ-25,000 עותקים במדינה.<ref name=":3"></ref> בשוודיה, הצליח האלבום להגיע למקום הארבעים במצעד האלבומים של המדינה.<ref></ref> בנוסף לכך, זכה האלבום להצלחה נאה בנורווגיה, כאשר הגיע במצעד האלבומים של המדינה למקום הארבעה-עשר.<ref></ref>

בגרמניה זכה האלבום להצלחה פחותה מזו של The Long Play, כאשר הגיע למקום השישה-עשר במצעד האלבומים של המדינה.<ref></ref>

== רשימת רצועות ==

;הערות
* המהדורה הקנדית כוללת את גרסת הסינגל של "" כרצועת הפתיחה ומשלבת את "The Second Day" ו-"" בתור רצועה אחת.

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!שווייץ (IFPI Switzerland)<ref name=":3" />
|זהב
|25,000^
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי 1986
קטגוריה:אלבומי סנדרה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
טרו וממלכת הקשת

טרו וממלכת הקשת (באנגלית: True and the Rainbow Kingdom) היא סדרת הנפשה אמריקאית-קנדית לילדים, שהופקה על ידי Home Plate Entertainment עבור נטפליקס. הסדרה עוקבת אחר טרו, ילדה אמיצה וחכמה, שבכל פרק חווה הרפתקה יחד עם חבריה בממלכת הקשת.

הסדרה הופצה לראשונה בשירות נטפליקס העולמי ב-11 באוגוסט 2017, ומאז הופקו לה 2 עונות בעלות 19 פרקים, סדרות המשך וספיישלים. בישראל הסדרה הופצה לראשונה בנטפליקס בשנת 2017 עם תרגום עברי, ושלוש שנים לאחר מכן, ב-5 בינואר 2020, היא הופצה בדיבוב עברי בערוץ הופ!. העונה הרביעית של הסדרה החלה את שידוריה באוגוסט 2020 בערוץ הופ! וכוללת ספיישל באורך 60 דקות.

הסדרה הייתה מועמדת לפרס הסדרה החדשה הטובה ביותר בטקס Kidscreen 2019, וזכתה בפרס סדרת האנימציה לפרה-סקול הטובה ביותר בטקס YMA 2019.

== תקציר העלילה ==
טרו האמיצה והחכמה יוצאת יחד עם החבר שלה, ברטלבי החתול המצחיק לשלל הרפתקאות בממלכת הקשת. טרו היא היחידה שיש ביכולתה לשחרר את כוח המשאלות הקסומות מעץ המשאלות, ובזכות הרבה דמיון, מתן תשומת לב ואמפתיה, היא מצליחה להציל את התושבים בממלכת הקשת.

== דמויות ==
* טרו
* ברטלבי
* גריזלדה
* זי
* מלך הקשת
* רוקי
* העוזרים הקטנים
* הגריזמואים
* בינגו בנגו
*ברי קודרי

== קישורים חיצוניים ==
* 

* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות ערוץ הופ!
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ערוץ פלא: סדרות
Ten on One (The Singles)

(בעברית: עֲשָׂרָה עַל אֶחָד (הַסִּינְגֵּלִים)) הוא אלבום הלהיטים הראשון של הזמרת-יוצרת הגרמנייה סנדרה.<ref name=":4"></ref> הוא יצא לאור ב-15 באוקטובר 1987, בהוצאת חברת התקליטים וירג'ין רקורדס.<ref name=":4" /> מתוך אלבום הלהיטים יצאו שני סינגלים: "Everlasting Love",<ref name=":0"></ref> ו-"Stop for a Minute".<ref name=":1"></ref>

אלבום הלהיטים הגיע למקום הארבעה-עשר במצעד האלבומים שבשווייץ.<ref></ref>

== רקע וקידום ==
לאחר שהוציאה שלל להיטים מאז שנת 1984, כדוגמת "", "In the Heat of the Night" ו-"Midnight Man", הוחלט כי סנדרה תוציא אלבום להיטים, שיכלול בתוכו את מרבית להיטיה ויכלול בתוכו גם שני שירים חדשים: "Everlasting Love", ו-"Stop for a Minute".<ref name=":1" /><ref name=":0" />

הסינגל המוביל מתוך אלבום הלהיטים "Everlasting Love", יצא לאור בספטמבר 1987.<ref name=":0" /> הוא הפך לאחד מהלהיטים האירופאים הגדולים ביותר של השנים 1987 ו-1988, והצליח לקבל שלל תארים ונכנס לשלל מצעדים.<ref></ref><ref></ref><ref></ref> הסינגל השני "Stop for a Minute", זכה להצלחה בעיקר בגרמניה.<ref></ref><ref></ref>

== הצלחה מסחרית ==
בשבוע צאתו הצליח אלבום הלהיטים להגיע למקום הארבעה-עשר במצעד האלבומים שבשווייץ,<ref name=":4" /> וכמה שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הפלטינה על מכירות של למעלה מ-50,000 עותקים במדינה.<ref name=":2"></ref> באוסטריה, הצליח האלבום להגיע למקום העשרים-ושמונה במצעד האלבומים של המדינה.<ref></ref>

בגרמניה זכה אלבום הלהיטים להצלחה רבה, כאשר הגיע למקום התשעה-עשר במצעד האלבומים של המדינה,<ref></ref> תוך שאיגוד תעשיית ההקלטות הגרמני (BVMI) העניק לו את תואר הזהב על מכירות של למעלה מ-250,000 עותקים במדינה.<ref name=":3"></ref> כמו כן, איגוד תעשיית ההקלטות הצרפתי (SNEP) העניק לו את תואר הזהב על מכירות של למעלה מ-100,000 עותקים במדינה.<ref name=":5"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!אוסטריה (IFPI Austria)<ref name=":6"></ref>
|זהב
|25,000*
|-
!גרמניה (BVMI)<ref name=":3" />
|זהב
|250,000^
|-
!צרפת (SNEP)<ref name=":5" />
|זהב
|100,000*
|-
!שוודיה (GLF)<ref name=":6" />
|פלטינה
|100,000^
|-
!שווייץ (IFPI Switzerland)<ref name=":2" />
|פלטינה
|50,000^
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי אוסף מ-1987
קטגוריה:אלבומי סנדרה
קטגוריה:אלבומי אוסף באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
יאן תומאס ואן קאסל

יאן תומאס ואן קאסל, מתקוטטים אחרי משחק קלפים
יאן תומאס ואן קסל (Jan Thomas van Kessel; 10 בספטמבר 1677 – 1741) היה צייר פלמי, בעיקר צייר בסגנון ז'אנר ויצר סצנות של איכרים, פסטיבלי חתונה וסצנות בתוך פונדקים. הוא גם צייר כמה דיוקנאות ואולי גם כמה סצנות דתיות. הוא היה בן משפחת האמנים החשובה של ואן קאסל, שקשורה בנישואין למשפחת האמנים ברויגל.<ref name=":0"></ref>

== ביוגרפיה ==
220x220 פיקסלים
יאן תומאס ואן קאסל נולד באנטוורפן ב־10 בספטמבר 1677 כבנו של תומאס ואן קאסל. אביו היה בנם של הצייר הבולט יאן ואן קאסל האב ואחיהם של הציירים יאן ואן קאסל הבן ופרדיננד ואן קאסל. באמצעות סבו, יאן ואן קאסל האב, הוא היה קשור למשפחת האמנים ברויגל, מכיוון שסבא רבא שלו היירונימוס ואן קאסל הבן, היה נשוי לביתו של יאן ברויגל האב.

אביו, תומאס ואן קאסל לא בחר בקריירה אמנותית כמו אביו ואחיו אלא הפך לנוטריון באנטוורפן. יאן תומאס, לעומת זאת, בחר ללכת בעקבות רבים מבני משפחתו שהפכו לאמנים. בשנת 1691 הוא נרשם כתלמידו של פטר איקנס (Peter Ykens) בפנקסים של גילדת לוקאס הקדוש באנטוורפן.<ref></ref>
יאן תומאס ואן קאסל, מסיבת נישואים
ההערכה היא כי לאחר מות המורה שלו, בשנת 1695 המשיך את לימודיו בברדה אצל דודו פרדיננד ואן קאסל שעבד שם בארמונו של ויליאם השלישי מאורנג'. הוא שהה בברדה בשנים 1696 ו -1697. לאחר מכן בילה זמן מה בפריז, בערך בשנים 1702-03.<ref name=":0" />

הוא חזר לאנטוורפן ושם נרשם כמאסטר בגילדה באנטוורפן בשנת 1703.

הוא נשאר באנטוורפן עד מותו בשנת 1741.

== יצירתו ==
ואן קאסל היה בעיקר צייר ז'אנר שיצר סצנות של איכרים, פסטיבלי חתונה וסצנות פנים של פונדקים. הוא גם צייר כמה דיוקנאות ואולי גם יצר כמה יצירות דתיות.<ref name=":0" />

עבודותיו מראות את השפעתו החזקה של דוד טנירס הבן, צייר הז'אנר הפלמי המוביל במחצית השנייה של המאה ה-17.<ref></ref> טנירס יצר חידוש חשוב בציור הז'אנר באמצעות תיאורים עזים של איכרים, חיילים ואנשים אחרים מהמעמד הנמוך, אותם תיאר כעוסקים בשתייה, עישון, משחקי קלפים או קוביות, מתקוטטים, מנגנים מוזיקה ועוד. בדרך כלל בתוך פונדקים או בכפרים. הוא גם צייר סצנות עם אלכימאים ואנשי מקצוע בתחום הרפואה.<ref></ref> ואן קאסל תיאר לעיתים קרובות נושאים דומים כמו דוד טנירס הבן, למשל "הקטטה בפונדק לאחר משחק קלפים" (1701) או בציור "איכרים מחוץ לפונדק".<ref></ref>

==קישורים חיצוניים==

==הערות שוליים ==

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1677
קטגוריה:נפטרים ב-1741
מגדלי נאמן

מגדלי נאמן הוא מתחם מגורים בצפון תל אביב, הכולל שבעה בנייני מגורים ו-330 יחידות דיור. מהווה חלק משכונת צוקי אביב. את חזיתות המבנים מעטר פסיפס בצבעים שונים, יצירה של האמן יעקב אגם. המתחם הוקם בניצוחו של עורך הדין אברהם נאמן ונקרא על שם אביו.

==תכנון ובנייה==
עתודות הקרקע לבנייה בצפון מערב תל אביב מתחלקות בין אלפי בעלים ויורשים, אשר חלקם מחזיקים בקרקע עוד מלפני קום המדינה. זה היה המצב המשפטי גם באשר לאדמות עליהן יושב המתחם. רכישת האדמות לבניית המתחם הייתה מורכבת והחלה באמצע שנות ה-80 של המאה ה-20. היא גובשה בחלקה על ידי חברת אזורים ובחלקה על ידי נאמן. המתחם שוכן ברחוב מיכאל נאמן, שהיה גואל קרקעות ואביו של אברהם נאמן.

שלב א' של הפרויקט, הכולל ארבעה בניינים בני 12 קומות אשר מחוברים ביניהם באמצעות בנייה מרקמית בת 3 קומות, הוקם ביוזמה של נאמן וחברת אזורים ונבנה על ידי אשרמים (מקבוצת אשטרום). גוש בניינים זה נבנה בשנים 1998 - 2000 כשכונה מבודדת בחולות צפון תל אביב. המבנים אוכלסו בשנת 2000, כ-200 יחידות דיור אשר לרשותן עומדים מרתפי חניה ומועדון ספורט המכיל גם בריכת שחייה אשר מצויה במבנה נפרד. הכניסה למתחם היא דרך לובי מפואר המארח תערוכות. הדירות הן בגדלים מגוונים, כאשר דירה טיפוסית היא בת 4 או 5 חדרים ולה מרפסת שמש מעוגלת.

שלב ב' של הפרויקט כולל שלושה בנייני מגורים, בני 12 קומות ובהם כ-130 דירות. את הבניין החמישי בנתה דניה סיבוס ביוזמה של אזורים. את הבניין השישי בנתה דניה סיבוס ביוזמה של קבוצת רכישה שארגנו האחים חג'ג' ואקרו נדל"ן. הם אוכלסו ב-2012. את הבניין השביעי יזם ובנה יוסי אברהמי. הוא שווק תחת המותג "מגדלי נאמן VIP" ואוכלס ב-2015. גם בניינים אלה בנויים מעל מרתפי חניה.

בין תכנון שלב א' לשלב ב' חלו שינויים רגולטוריים שבאים לידי ביטוי בתכנון הבניינים במתחם: בשלב א' הממ"ד בדירה טיפוסית הוא קטן ומשמש כמזווה ואילו המרפסת אינה מקורה, אלא הנה מרפסת שמש. שינוי בתקנות חייב תכנון ממ"ד גדול ובשלב ב' הממ"ד משמש כאחד מחדרי השינה. לעומת זאת, האיסור לבנות מרפסות מקורות בוטל, לכן בשלב ב' המרפסות מקורות. פרט לכך דומים הבניינים בשלב ב' לאלה שבשלב א' וגם הם מעוטרים בפסיפס ססגוני, אם כי בעיצוב שונה. דירה טיפוסית בשלב ב' היא בת 4.5 או 5 חדרים ולה מרפסת מעוגלת גדולה.

מורכבותו של הפרויקט, בכלל זה ריבוי הבעלים, ריבוי שלבי הבנייה וריבוי היזמים, הפכה אותו כר פורה לסכסוכים משפטיים. היותו של הפרויקט מבודד ומוקף למעשה באדמות לגביהן יש תוכניות בנייה שונות ומשתנות, הבטיחה את המשך המחלוקות גם לאחר השלמתו; במרץ 2019 הגישו בעלי הנכסים במתחם תביעה בסך 71 מיליון שקלים נגד הוועדה המקומית לתכנון ובנייה של עיריית תל אביב-יפו לאחר שזו דחתה את התנגדותם לתוכנית להקמת שכונה סמוכה, אשר לטענתם נוגדת תוכניות קודמות ופוגעת בזכויותיהם.

מגדלי נאמן שימשו ומשמשים ככתובתם של אנשים מוכרים לא מעטים, בעיקר מהצמרת העסקית. בין הדיירים היה גם שמעון פרס שהתגורר במתחם מאז עזב את משכן הנשיא ועד מותו.

שבעת הבניינים במתחם תוכננו על ידי כנען שנהב אדריכלים.

==הערות שוליים==

נאמן, מגדלי
קטגוריה:תל אביב-יפו: שכונות
יוסף דרנבורג

יוסף נפתלי דרנבורג (בצרפתית: Joseph Derenbourg; 21 באוגוסט 1811, מיינץ – 29 ביולי 1895, באד אמס) היה מזרחן יהודי צרפתי.

== חייו ==
יוסף נפתלי דרנבורג נולד במיינץ והיה נכדו של צבי הירש דרנבורג. באותה תקופה העיר הייתה תחת שליטה של האימפריה הצרפתית. עד גיל 13 הוא למד בעיקר לימודי יהדות. לאחר מכך למד דרנבורג באוניברסיטת בון והיה חברו של אברהם גייגר. לאחר סיום הדוקטורט הוא עבר לאמסטרדם ובשנת 1838 התיישב בפריז.

בשנת 1857 הוא פתח בית ספר פרטי והיה מנהלו עד לשנת 1864.

בשנת 1867 פרסם דרנבורג את ספרו Essai sur l'histoire et la géographie de la Palestine בו הוא חקר היסטוריה של יהודים בתקופת בית המקדש השני. בהמשך הוא פרסם מספר מחקרים נוספים בנושא ביחד עם בנו. בשנת 1870 הוציא דרנבורג לאור את מחברת התיג׳אן העברית בתוספת מעט הערות ומראי מקום<ref></ref>. בשנת 1877 הוא מונה לפרופסור באקול פראטיק דה אוטז אטיד.

יוסף דרנבורג התקבל ללגיון הכבוד בשנת 1869.
==מחיבוריו==
* 
==קישורים חיצוניים==

* [https://en.wikisource.org/wiki/1911_Encyclopædia_Britannica/Derenbourg,_Joseph קורות חיים]
* [http://www.jewishencyclopedia.com/articles/5105-derenburg-derenbourg קורות חיים באנציקלופדיה יהודית]
* 
* 
* [https://archive.org/details/20210122_20210122_2130/ תפסיר הרס"ג לתורה בהוצאת יוסף דרנבוג]

==הערות שוליים==

קטגוריה:מזרחנים יהודים צרפתים
קטגוריה:מקבלי אות לגיון הכבוד
קטגוריה:ילידי 1811
קטגוריה:נפטרים ב-1895
Into a Secret Land

Into a Secret Land (בעברית: לְאֶרֶץ סוֹדִית) הוא אלבום האולפן השלישי של הזמרת-יוצרת הגרמנייה סנדרה.<ref name=":0"></ref> הוא יצא לאור ב-24 באוקטובר 1988, בהוצאת חברת התקליטים וירג'ין רקורדס.<ref name=":0" /> מתוך האלבום יצאו ארבעה סינגלים: "Heaven Can Wait",<ref name=":4"></ref> "Secret Land",<ref name=":1"></ref> "We'll Be Together",<ref></ref> ו-"Around My Heart".<ref></ref>

האלבום הגיע למקום הארבעה-עשר במצעד האלבומים שבגרמניה.<ref></ref>

== רקע וקידום ==
במאי 1988, הוציאה סנדרה את הסינגל המוביל מתוך האלבום, "Heaven Can Wait".<ref name=":4" /> השיר הפך ללהיט בין-לאומי, כאשר הגיע למקום הרביעי במצעד הסינגלים של אוסטריה.<ref></ref> איגוד תעשיית ההקלטות הצרפתי (SNEP) העניק לו את תואר הכסף.<ref></ref> כמו כן, הוא דורג במקום החמישים-ותשעה ברשימת שירי השנה של אירופה.<ref></ref>

בהמשך, יצא השיר "Secret Land", כסינגל השני מתוך האלבום.<ref name=":1" /> הוא זכה להצלחה רבה במדינות אירופה.<ref></ref> בינואר 1989, יצא "We'll Be Together", בתור הסינגל השלישי מתוך האלבום; הוא דורג ברשימת שירי השנה של גרמניה.<ref></ref> השיר "Around My Heart", יצא כסינגל הרביעי מאלבום וזכה להצלחה בפולין.<ref></ref>

== הצלחה מסחרית ==
בשבוע יציאתו הצליח Into a Secret Land להגיע למקום התשיעי במצעד האלבומים שבשווייץ.<ref></ref> מספר שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הפלטינה על מכירות של למעלה מ-50,000 עותקים במדינה בסך הכול.<ref name=":3" /> בשוודיה, הצליח האלבום להגיע למקום העשרים-ושנים במצעד האלבומים של המדינה.<ref></ref> בנוסף לכך, זכה Into a Secret Land להצלחה נאה בנורווגיה, כאשר הגיע במצעד האלבומים של המדינה למקום השמונה-עשר בסך הכול.<ref></ref>

בגרמניה זכה האלבום להצלחה חסרת תקדים כאשר קיבל את תואר הזהב על מכירות של למעלה מ-250,000 עותקים במדינה.<ref name="musikindustrie.de"></ref> הוא דורג במקום הארבעים ברשימת "100 אלבומי השנה של גרמניה", שפורסמה בשנת 1988.<ref></ref> איגוד תעשיית ההקלטות הצרפתי (SNEP) העניק לו את תואר הפלטינה על מכירות של למעלה מ-300,000 עותקים במדינה.<ref name="infodisc.fr"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!אוסטריה (IFPI Austria)<ref name="americanradiohistory.com"></ref>
|זהב
|25,000*
|-
!גרמניה (BVMI)<ref name="musikindustrie.de"/>
|זהב
|250,000^
|-
!צרפת (SNEP)<ref name="infodisc.fr"/>
|פלטינה
|300,000*
|-
!שוודיה (GLF)<ref name="americanradiohistory.com"/>
|פלטינה
|100,000^
|-
!שווייץ (IFPI Switzerland)<ref name=":3"></ref>
|פלטינה
|50,000^
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי 1988
קטגוריה:אלבומי סנדרה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
Everlasting Love (אלבום)

Everlasting Love (בעברית: אַהֲבָה נִצְחִית) הוא אלבום האוסף הראשון של הזמרת-יוצרת הגרמנייה סנדרה.<ref name=":2"></ref> הוא יצא לאור בדצמבר 1988 בארצות הברית והממלכה המאוחדת, בהוצאת חברת התקליטים וירג'ין רקורדס.<ref name=":2" /> מתוך אלבום האוסף יצא הסינגל היחיד "".<ref name=":3"></ref>

עטיפת האלבום עוצבה בהשראת זו של אלבום הלהיטים הראשון של סנדרה, .<ref></ref>

== רקע וקידום ==
לאחר שהוציאה שלל להיטים מאז שנת 1984, כדוגמת "", "In the Heat of the Night" ו-"Midnight Man", הוחלט כי סנדרה תוציא אלבום להיטים, שיכלול את מרבית הלהיטים שהוציאה עד לאותה הנקודה, תוך שהוא יכלול רמיקס מחודש לשיר "Everlasting Love" אותו חידשה בשנת 1987.<ref name=":1"></ref><ref name=":0"></ref> לאחר מכן, הוציאה להיטים נוספים במסגרת אלבום האולפן השלישי שלה Into a Secret Land, ואלו אוגדו ביחד עם שאר להיטיה לאלבום האוסף הזה.<ref name=":2" />

מתוך אלבום האוסף יצא הסינגל המוביל "", בשנת 1988 ומטרתו הייתה לעזור בקידום האלבום עצמו.<ref name=":3" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-1988
קטגוריה:אלבומי סנדרה
קטגוריה:אלבומי אוסף באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
צ'ייסר (כלבה)

צ'ייסר (באנגלית: Chaser; 28 באפריל 2004 – 23 ביולי 2019) הייתה כלבה מגזע בורדר קולי. היא הייתה בעל החיים בעל הזיכרון הנבדק הגדול ביותר ויכלה לזהות 1,022 פריטים שונים.<ref></ref><ref></ref>

==ביוגרפיה==
צ'ייסר נולדה ב-28 באפריל 2004 לחוואי ויין ווסט בחווה בעיר פאולין בדרום קרוליינה. שמה, צ'ייסר (רודפת), ניתן לה לאחר שהחלה לרדוף אחרי ג'יפ נוסע.<ref></ref> לאחר מכן הועברה לידי פרופסור ג'ון וו. פילי, שערך איתה מספר מחקרים, כשהבולט שבהם היה החשיפה כי לצ'ייסר יש יכולת לזהות 1,022 פריטים שונים.<ref name="PilleyReid"></ref><ref></ref>

==המחקר==
כבר בגיל חמישה חודשים הבינה צ'ייסר שלחפצים יש שמות, כשבשלב זה הצליחה לזכור רק מילים בודדות לאחר חזרה ארוכה. לאחר מכן היא התפתחה וזיהתה שמות עצמים נפוצים ומילות מפתח.<ref></ref>

בהתבססם על למידה זו, היא והמאמן שלה, פרופסור פילי, המשיכו באימונים, והדגימו את יכולתה להבין משפטים עם אלמנטים רבים של דקדוק, וללמוד התנהגויות חדשות באמצעות חיקוי, עד שהצליחה לזהות 1,022 פריטים שונים.<ref></ref>

פילי חיבר ספר ("A World of Chaser's") ומספר מאמרים ומחקרים בכתבי עת חשובים על תוצאות הניסויים שערך עם צ'ייסר.<ref></ref><ref name="ps"></ref>

==מותה==
ב-17 ביוני 2018 נפטר פרופסור פילי, וצ'ייסר עברה לגור עם משפחתו.<ref></ref> צ'ייסר מתה ב-23 ביולי 2019 מסיבות טבעיות.<ref></ref>

==קישורים חיצוניים==
* 
* 
* 

==הערות שוליים==

קטגוריה:ארצות הברית: כלבים מפורסמים
Paintings in Yellow

Paintings in Yellow (בעברית: צִיּוּרִים בְּצָהֹב) הוא אלבום האולפן הרביעי של הזמרת-יוצרת הגרמנייה סנדרה.<ref name=":0"></ref> הוא יצא לאור ב-26 במרץ 1990, בהוצאת חברת התקליטים וירג'ין רקורדס.<ref name=":0" /> מתוך האלבום יצאו שלושה סינגלים: "Hiroshima",<ref name=":1"></ref> "",<ref name=":2"></ref> ו-"One More Night".<ref name=":4"></ref>

האלבום הגיע למקום הרביעי במצעד האלבומים שבגרמניה.<ref></ref>

== רקע וקידום ==
בפברואר 1990, הוציאה סנדרה את הסינגל המוביל מתוך האלבום "Hiroshima".<ref name=":1" /> השיר הפך ללהיט בין-לאומי, תוך שהגיע למקום הרביעי במצעד של גרמניה,<ref></ref> ושווייץ.<ref name="swisscharts.com"></ref> בנוסף לכך, "Hiroshima" דורג במקום השלושים-ושלושה ברשימת שירי השנה של גרמניה,<ref></ref> ובמקום העשרים-ותשעה ברשימת שירי השנה של שווייץ.<ref></ref>

לאחר מכן, יצא השיר "", כסינגל השני מתוך האלבום.<ref name=":2" /> הוא זכה להצלחה נאה במדינות אירופה, ודורג במקום העשרים-ושבעה במצעד של גרמניה.<ref></ref> לבסוף, יצא בספטמבר 1990, השיר "One More Night", כסינגל השלישי והאחרון מתוך האלבום.<ref name=":4" /> הוא זכה להצלחה מתונה בגרמניה.<ref></ref>

== הצלחה מסחרית ==
בשבוע יציאתו הצליח Paintings in Yellow להגיע למקום השמיני במצעד האלבומים שבשווייץ.<ref name="swisscharts.com"/> מספר שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הפלטינה על מכירות של למעלה מ-50,000 עותקים במדינה בסך הכול.<ref name=":3"/> בשוודיה, הצליח האלבום להגיע למקום השלושים במצעד האלבומים של המדינה.<ref></ref> בנוסף לכך, זכה האלבום להצלחה נאה באירופה, כאשר הגיע במצעד האלבומים של היבשת למקום השנים-עשר.<ref></ref>

בגרמניה זכה האלבום להצלחה חסרת תקדים כאשר קיבל את תואר הזהב על מכירות של למעלה מ-250,000 עותקים במדינה.<ref></ref><ref name="musikindustrie.de"></ref> האלבום דורג במקום החמישים ברשימת "100 אלבומי השנה של גרמניה", שפורסמה בשנת 1990.<ref></ref> איגוד תעשיית ההקלטות הצרפתי (SNEP) העניק לו את תואר הזהב על מכירות של למעלה מ-100,000 עותקים במדינה.<ref name="infodisc.fr"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!גרמניה (BVMI)<ref name="musikindustrie.de"/>
|זהב
|250,000^
|-
!צרפת (SNEP)<ref name="infodisc.fr"/>
|זהב
|100,000*
|-
!שווייץ (IFPI Switzerland)<ref name=":3"></ref>
|פלטינה
|50,000^
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי 1990
קטגוריה:אלבומי סנדרה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
כביש 561

כביש 561 הוא כביש רוחב עתידי בישראל, המיועד לשמש את תושבי אזור השרון ואמור לחבר בין כביש 4 לכביש 2.

== תכנון ==
בשלב הראשון על פי התכנון, הכביש ייסלל ממחלף גשר השלום בנתניה, עד מחלף אילנות העתידי בכביש 4. במסגרת הפרויקט יורחב הגשר ותורחב גם כן ההפרדה המפלסית מעל מסילת החוף העוברת בסמוך לתוואי הכביש העתידי.

בשלב השני התכנון הוא להשלים את הקטע החסר בין כביש 4 לכביש 562.

משרד התחבורה הקצה לפרויקט כ-350 מיליון שקלים, והוא נכלל בתוכנית החומש של חברת נתיבי ישראל. הפרויקט הוא שיתוף פעולה בין עיריית נתניה והמועצה המקומית אבן יהודה.

אחת ממטרות הכביש היא לאפשר למועצה המקומית קדימה-צורן לפתח את אזור התעשייה אילנות, הנמצא בסמוך למיקום המחלף העתידי.

במסגרת הפרויקט להקמת הכביש תוקם דרך נופית, תשודרג צומת הדסים ויוקם מסוף תחבורה ציבורית.

== היסטוריה ==
עקב התכנון לפיו תוואי הכביש יעבור ביער אילנות, עתרו המועצה המקומית קדימה-צורן וחברת קק"ל לבית המשפט המחוזי כנגד ההחלטה לסלול את הכביש. לטענתם, הכביש נועד לעבור דרך שטחים בעלי ערך נופי וסביבתי חשוב, ביניהם יער אילנות, ולכן יפגע בטבע ובנוף. לבסוף הושגה בין הצדדים פשרה בה סוכם כי הכביש יעבור בשוליים הדרומיים של היער. בנוסף למאבק בנושא יער אילנות המתנגדים קראו גם להתנות את התוכנית בסלילת כביש 561 מזרח וכן הוספת כביש שיחבר את השכונות הדרומיות של קדימה-צורן ישירות לכביש 553 בטענה כי החיבור הנוכחי אינו עומד בגודש התנועה.

באפריל 2018 החלו עבודות הסלילה של דרך האילנות, העתידה להתחבר אליו מכיוון צפון.

ביולי 2019 דווח כי המקטע הראשון של הכביש אושר בוועדת התכנון המחוזית.

באוקטובר 2022, הועבר תקציב של 40 מיליון ש"ח לסלילת הכביש.

במרץ 2023, החלו העבודות להקמת הכביש.

== מחלפים וצמתים לאורך הכביש ==
תוואי המקטע המערבי של הכביש
{| class="wikitable" border=1 cellpadding=1
!ק"מ
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 561 (ממערב למזרח)
|-
| colspan="5" align="center" bgcolor="#D8 BF D8" כביש עתידי 20px
|-
| align="center" | 0
| align="center" | מחלף גשר השלום
| align="center" align="center" | נתניה
| align="center" כביש 2
|-
| align="center" | 0.5
| align="center" | צומת ללא שם
| align="center" align="center" |אזור תעשייה קריית ספיר
| align="center" |רחוב גיבורי ישראל
|-
| align="center" | 0.9
| align="center" | גשר רכבת
| align="center" align="center" |אזור תעשייה קריית ספיר
| align="center" |מסילת החוף
|-
| align="center"| 1.3
| align="center" | כיכר כפר נטר
| align="center" align="center" | כפר נטר
| align="center" |רחוב מאיר אריאל
|-
| align="center" | 3.5
| align="center" | צומת ללא שם
| align="center" align="center" |אבן יהודה
| align="center" | כביש הגישה לאבן יהודה
|-
| align="center" | 3.9
| align="center" |מחלף אילנות
| align="center" |63x63 פיקסלים
| align="center" |קדימה-צורן, הדסים
| align="center" כביש 4
|-
| align="center" | 5.3
| align="center" | צומת צור משה
| align="center" align="center" | צור משה, יער אילנות
| align="center" |כביש גישה לצור משה
|-
| align="center" | 6.3
| align="center" | צומת צורן
| align="center" align="center" |קדימה-צורן, צור משה
| align="center" כביש 562
|}

== הערות שוליים ==

קטגוריה:ישראל: כבישים עתידיים
קטגוריה:השרון: כבישים
קטגוריה:נתניה: תחבורה
קטגוריה:אבן יהודה
אהבתה המוזרה של מרתה אייברס

אהבתה המוזרה של מרתה אייברס (באנגלית: The Strange Love of Martha Ivers) הוא סרט דרמה אמריקאי מסוגת סרט אפל משנת 1946 בבימויו של לואיס מיילסטון, עם ברברה סטנוויק, ואן הפלין קירק דאגלאס וליזאבת סקוט בתפקידים הראשיים. בסרט מופיעה גם השחקנית ג'ודית אנדרסון שהתפרסמה במשחקה בסרט רבקה.

התסריט מבוסס על הסיפור הקצר Love Lies Bleeding של ג'ון פטריק.

זו הייתה הופעתו הראשונה של קירק דאגלס בקולנוע. המפרי בוגארט ולורן בקול שלמדה איתו באקדמיה האמריקאית לאמנויות הדרמה, המליצו עליו לפני המפיק האל ואליס.

ג'ון פטריק היה מועמד לפרס אוסקר לסיפור הטוב ביותר (פרס שחולק עד 1956).

==תקציר העלילה==
שנת 1928 בעיירה אייברסטאון. מרתה אייברס בת 13 גרה אצל דודתה הקשוחה (ג'ודית אנדרסון) לאחר שאביה ואמה נפטרו. היא לא סובלת את דודתה ומחליטה לילה אחד לברוח עם חברה סם מסטרסון. הם עולים לרכבת אך מרתה נתפסת ומוחזרת לדודתה. בבית הדודה מתגורר המורה מר אוניל ובנו וולטר. בלילה חזר למקום סם דרך החלון. בחוץ יש סערת ברקים והפסקת חשמל.

הדודה עולה בחושך לאור נרות והחתולה של מרתה עוקפת אותה היא חובטת בחתולה ובתגובה חובטת בה מרתה. הדודה נופלת, שוברת את מפרקתה ומתה. וולטר ואביו נוכחים ומר אוניל אומר שיגן עליה כל עוד ירוויח מזה.

שנת 1946. וולטר אוניל (קירק דאגלס) הוא כעת תובע כללי באייברסטאון. מרתה אשתו (ברברה סטנוויק) ירשה את בית החרושת והרחיבה אותו והיא כעת האישה העשירה בעיירה.

סם מסטרסון (ואן הפלין) הוא כעת מהמר נודד ללא כתובת קבועה. הוא מתגלגל במקרה לאייברסטאון לאחר שמכוניתו ניזוקה בתאונה. הוא משאיר את רכבו במוסך ומסתובב בעיר. שם הוא מוצא את טוני מרצ'ק (ליזאבת סקוט), אסירה משוחררת על תנאי. הוא מזמין להם חדרים סמוכים במלון ולמחרת היא נעצרת בגלל הפרת הסכם השחרור. סם מחליט לבקש את עזרתו של וולטר.

וולטר מופתע לראות את סם כעבור 18 שנה. הוא חושב וסם הגיע לסחוט אותו ושולח בלשים להכות אותו כדי שיעזוב מהר את העיירה. סם מבקר בארכיון המשטרה ומסתבר לו כי אשמת הרצח הוטלה על עבריין שלא היה לו קשר לזה וכי המושבעים הושפעו מעדותיהם של מרתה ווולטר והנאשם הורשע ונתלה. כל זה מעיק על מצפונם של הזוג וולטר מוצא מפלט בשתיית אלכוהול.

מרתה נפגשת עם סם ואהבתה ניצתת מחדש. היא לא אוהבת את וולטר ונישאה לו בגלל לחצו של אביו שאיים עליה. כעת היא רוצה את סם למרות שהוא דורש חצי מהונה. מצפונם של וולטר ומרתה מייסר אותם על שגרמו להוצאה להורג של חף מפשע. וולטר פונה לשתייה ובאחת הפעמים הוא מתגלגל במדרגות ונפגע ומרתה מבקשת מוולטר להרוג אותו אבל הוא מסרב ומגיש לו עזרה.

לבסוף מרתה מבקשת לסיים את חייה. היא מתקרבת לוולטר, שולפת מכיסו את האקדח ויורה בעצמה מיד לאחר מכן יורה וולטר בעצמו.

סם עוזב עם טוני את העיירה.

==קישורים חיצוניים==

* [https://www.youtube.com/watch?v=O9JSZDLtbzU קדימון לאהבתה המוזרה של מרתה אייברס], באתר יוטיוב
* [http://www.tcm.turner.com/tcmdb/title/91604/The-Strange-Love-of-Martha-Ivers/ אהבתה המוזרה של מרתה אייברס], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1946
קטגוריה:סרטי דרמה אמריקאיים
קטגוריה:סרטי פרמאונט
קטגוריה:סרטי קירק דאגלס
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים אפלים
קטגוריה:סרטים באנגלית
כוח קטלני (סדרת טלוויזיה)

כוח קטלני («Убойная сила») היא סדרת דרמה בלשית רוסית המבוססת על יצירותיו של אנדריי קיווינוב. שודרה בערוץ ORT כספין אוף לסדרה "רחובות הפנסים השבורים". בסך הכל, משנת 2000 עד 2005 יצאו 6 עונות (57 פרקים).
== עלילה ==
שנת 1999, סנקט פטרבורג. העלילה מתמקדת בצוות המבצעי של מחלקת משטרת סנקט פטרבורג ובמחלק הרצח במטה. העונה הראשונה של הסדרה כוללת סיפור חקירה שמתפרס על פני תשעה פרקים. בעונות שלאחר מכן, ככלל, כל עונה היא סיפור בלשי נפרד.

הדמויות הראשיות של הסדרה איגור פלאחוב וואסילי רוגוב הם שוטרים, הנאבקים בפשע המאורגן. הגיבורים עובדים בשכר פרוטה ומסכנים את חייהם. בעונה הראשונה הדמויות הראשיות הן שוטרי מחלקת המשטרה המחוזית. אנטולי דוקאליס, שלא מאבד קשר עם חבריו הוותיקים (גיבורי הסדרה "רחובות הפנסים השבורים", מועבר למחלקה של פלאחוב ורוגוב. החל מהעונה השנייה עובדי מחלקת המחוז פלאכוב, רוגוב ושישקין מועברים למטה המשטרה, תחת פיקוחו הישיר של הגנרל סן-סאניץ'. כאן מתפצלים דרכיהם של השוטרים דוקאליס, וולקוב, לרין וסולובץ והשירות משליך אותם למקומות שונים: לוס אנג'לס, צ'צ'ניה, קאן, דרום אפריקה ובכל מקום שהם מגיעים אליו הם מפגינים מקצועיות גבוהה, תושייה וחוש הומור, המאפשר להם בכבוד לצאת מהנסיונות הקשים ביותר.

בעלילת הסדרה פרודיה נסתרת רבה, עם זיכרונות וציטוטים מסרטים וספרים מפורסמים (כמו "השמש הלבנה של המדבר", "קולומבו", "ייחוד הציד הלאומי", "מקום המפגש אינו ניתן לשינוי", "שודדים ישנים", יצירות שרלוק הולמס ורבים אחרים).

== תסקיר הסדרה ==
{| class="wikitable"
|-
! rowspan="1" colspan="2" | עונה
! rowspan="1" | פרקים
! rowspan="1" | תאריך שידור בכורה
! rowspan="1" | תאריך שידור אחרון
|- style="text-align: center"
| style="background-color: #000080" |
| 1
| 9
|13 במרץ 2000
|24 במרץ 2000
|- style="text-align: center"
| style="background:#FFD700" |
| 2
| 11
|2 בינואר 2001
|2 במאי 2001
|- style="text-align: center"
| style="background:#03C03C" |
| 3
| 10
|22 באוקטובר 2001
|24 באפריל 2002
|- style="text-align: center"
| style="background:#DEB887" |
| 4
| 6
|23 בדצמבר 2002
|1 בינואר 2003
|- style="text-align: center"
| style="background:#FC0FC0" |
| 5
| 9
|20 באוקטובר 2003
|30 באוקטובר 2003
|- style="text-align: center"
| style="background:#000080" |
| 6
| 12
|14 במרץ 2004
|5 בינואר 2006
|- style="text-align: center"
|}

==שחקנים ודמויות==

==קישורים חיצוניים==
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות קומדיה רוסיות
קטגוריה:סדרות טלוויזיה רוסיות שעלו לשידור בשנות ה-2000
מכירת ארץ מצרים לפרעה

מכירת ארץ מצרים לפרעה הוא סיפור המופיע בפרשת ויגש שבספר בראשית המתאר את מכירת ארץ מצרים מאנשי מצרים ליוסף כדי לקבל אוכל עקב הרעב כשהרווח הולך לפרעה.<ref>בראשית פרק מז</ref>

== רקע ==
יוסף נמכר לישמעלים על ידי אחיו שמכרו אותו למצרים.
בעקבות חלומות פרעה ופתרון יוסף, יוסף הציע לו לשמור תבואה בשנות השובע בשביל שנות הרעב, פרעה התפעל מהצעה, ומינה את יוסף למשנה למלך, והפקיד אותו על ביצוע משימת אגירת המזון. יוסף ביצע בהצלחה את המשימה ואגר אוצרות מזון רבים בשנות השובע, שאותם מכר לאחר מכן ליושבי מצרים בשנות הרעב.

== המכירה ==
לאחר שתי שנות רעב נגמר לאנשי מצרים הכסף, אז נתנו ליוסף את המקנה, וכשגם זה נגמר הביאו את אדמת מצרים, למעט את אדמת כוהני מצרים (כמרים, בלשון רש"י) שפרעה מחויב על פי החוקה המצרית לספק להם אוכל, קצבת לחם מסוימת כל יום<ref name="על פי רשי">על פי רש"י</ref>.
בעקבות המכירה חייב יוסף את אנשי מצרים לתת חומש מתבואת אדמתם לאוצרות פרעה כאריסים.
בזמן כתיבת המקרא אנשי מצרים עדיין שלמו חומש לפרעה.

== הוכחת המכירה ==
בשביל להוכיח את המכירה יוסף העביר את אנשי מצרים מעיר לעיר והושיב אנשי עיר אחת בחברתה ולהפך, לזיכרון שאין להם עוד חלק בארץ.<ref name="על פי רשי"/>

בתלמוד בבלי מסכת חולין<ref>דף ס עמוד ב</ref> כתוב שיוסף עשה את זה כדי להסיר חרפה מאחיו, שלא יקראו להם גולים אפילו שגלו מארץ ישראל למצרים.
<br />

== הערות שוליים ==

קטגוריה:סיפורי ספר בראשית
קטגוריה:פרשת ויגש
קטגוריה:יוסף בן יעקב
להיות שמרן

להיות שמרן (במקור באנגלית: "How to Be a Conservative") הוא ספר שכתב הפילוסוף האנגלי רוג'ר סקרוטון ויצא לאור בשנת 2014, בו מתאר סקרוטון את האידאולוגיה השמרנית, התנגדותה לחומרנות ומתווכח כיצד ניתן ליישם אותה בנושאים עכשוויים מכריעים.

בגרסה העברית של הספר קיימת הקדמה מאת הפוליטיקאי והסופר יאיר לפיד.

==ביקורות==
הפוליטיקאי הבריטי השמרן, ג'סי נורמן כתב במגזין הספקטייטור: "יש מדי פעם טעויות שגויות ומיני-טירוף מוזר, אך הספר מעניין ביותר, המכיל תובנות בנושאים מגוונים כמו אמנות בינלאומית, ניכור וטבע הצחוק"<ref></ref>. במגזין "סטנדפוינט", כתב הפוליטיקאי הבריטי השמרן, דייוויד וילטס, כי הספר "מעביר נטייה שמרנית עם קסם רב ובלימוד אימתני"<ref name="standpoint"></ref>. וילטס כתב כי הספר מסביר היטב את "חשיבותם של מוסדות אוטונומיים - מה שאני מכנה 'שמרנות אזרחית'. אבל הוא למרבה ההפתעה לא מעוניין (לעסוק) בהיכן המסורת האדירה הזו מגיעה או איך היא משתנה לאורך הזמן. נראה שהוא מתייחס לזה כמתנה שמחה ואולי מקרית מההיסטוריה. כלומר, ההתייחסות שלו לתפקיד השמרנים היא פאסיבית מדי ולא מספיקה"<ref name="standpoint" /></blockquote>.

==קישורים חיצוניים==

* [http://www.bloomsbury.com/uk/how-to-be-a-conservative-9781472903761/ העמוד הציבורי של הספר במהדורתו האנגלית]

==הערות שוליים==

קטגוריה:ספרי הוצאת סלע מאיר
הכיכר לזכר קורבנות הנאציזם

הכיכר לזכר קורבנות הנאציזם (בגרמנית: Platz der Opfer des Nationalsozialismus) נמצאת ברחוב בריינר שבעיר העתיקה של מינכן, בין כיכר מקסימיליאן וכיכר אודיאון. הכיכר ממוקמת בפינת מפגש של שני רחובות מרכזיים של העיר, ואשר בפינה המנוגדת לה עמד בשנים 1933 ועד 1945, בית הסוהר ומפקדת הגסטאפו בעיר.

קביעת שם הכיכר בשנת 1946 מיד לאחר סיום תקופת השלטון הנאצי, עורר תרעומת בקרב התושבים שאף הרסו את שלט הרחוב, וגרמו לכך ששלט חלופי לא הוצב. בשנת 2012 החליטה מועצת העיר על ביצוע שיפוץ ועיצוב מחדש של הכיכר כך שיהווה אתר זיכרון מכובד, ובשנת 2014 הושלם והכיכר המחודשת נחנכה.

== האנדרטה לקורבנות הנאציזם==
האנדרטה ושלט הזיכרון-מבט לכיוון רחוב בריינר.
האנדרטה לקורבנות הנאציזם (Denkmal für die Opfer der NS-Gewaltherrschaft) המוצבת בכיכר בחלקה הסמוך לפינת הרחוב הסואן, נוצרה בשנת 1985 על ידי הפסל אנדראס זובק (Andreas Sobeck) אשר זכה בתחרות לעיצוב האנדרטה שנערכה על ידי עירית מינכן.

האנדרטה מתנשאת לגובה של שישה מטרים. היא מורכבת מאסטלה העשויה בזלת ומעליה קוביית פלדה צבועה שחור, מסורגת, במבנה המזכיר תא כלא. בתוך קוביית הפלדה דולק לפיד של אש תמיד. האנדרטה הנוכחית החליפה אנדרטה זמנית מאבן גרניט שיצר הפסל קארל אופנרידר (Karl Oppenrieder) שהוצבה בכיכר בשנת 1962 ואשר הועברה להצגה בכיכר החירות (Platz der Freiheit). לאחר השיפוץ והעיצוב מחדש שנערך בכיכר והסתיים בשנת 2014 נוסף בצד האנדרטה גם לוח ברונזה באורך של 18 וחצי מטרים ובגובה של 1.30 מטר שעליו חרוטות המילים (בתרגום חופשי): "לזכר קורבנות העריצות הנציונל-סוציאליסטית".

במרחק מה מן האנדרטה מוטבע בדשא שלט זיכרון נוסף עשוי אבן לזכר הנרצחים בני מינכן מן העם הצועני.

==קישורים חיצוניים==

* https://www.muenchen.de/sehenswuerdigkeiten/sehenswerte-plaetze/platz-der-opfer-des-nationalsozialismus#umbau

קטגוריה:מינכן: כיכרות
בן בכר

בן בכר (נולד ב-5 בינואר 1975) הוא במאי ותסריטאי קולנוע וטלוויזיה ישראלי.

==קורות חייו==
נולד בטבריה, לאב תא"ל ששירת בצבא הקבע. בגיל 14 עבר לתל אביב ולמד בתיכון חדש. שירת בצה"ל כצלם צבאי.
לאחר שחרורו מהצבא, נרשם ללימודי קולנוע בקמרה אובסקורה, אך עזב לאחר חודשיים. חגי לוי שהיה המרצה שלו, הציע לו להשתתף בכתיבת סדרת הטלוויזיה "צוות 101". החל את דרכו כעורך וידאו וכתסריטאי בסדרות הטלוויזיה החבר'ה הטובים. ערך כתבות לחדשות 2. ביים פרומואים ופרסומות לאסם, ווינר, גולדסטאר ופריגת. לאחר שצילם פרומו עם דודו טופז לראשון בבידור, החל לעבוד במחלקת הפרומואים של קשת ולביים פרסומות. לאחר מכן החל לעבוד עם שלישיית מה קשור בסדרה "יורדים אל העם" ששודרה בימי שישי בערוץ 10. שיתוף פעולה זה המשיך כשצילם סדרת מערכונים לערב אדיר וכשביים את היכל התרבות והישראלים לרשת 13, ועם סגולה לשידורי קשת.

החל מהעונה השנייה של ארץ נהדרת, החליף את יונתן גורפינקל, כבמאי הראשי של התכנית. בכר המשיך עד לעונה השמינית של התכנית. במסגרת הבימוי כתב והשפיע על השפה העיצובית של הסדרה לצד מולי שגב, דויד ליפשיץ ואסף שלמון.

בכר ביים את הסדרה זנזורי בהשתתפות יובל סמו לyes, חיים שלי עם קובי מימון ואת מלבי אקספרס שכתב מיקי גבע. ב-2011 את "טלוויזיה במיטבה" וב-2018 את מדינת הגמדים. השתתף בצוות הבימוי של 2025.

ביים את פתיחת גמר אירוויזיון 2019 בה נוחתת נטע ברזילי במטוס לתוך גני התערוכה.
בנוסף לטלוויזיה, ב-2008 ביים את פסטיבל שירי הילדים וב-2016 ביים את סרט הקולנוע הלהקה האחרונה בלבנון שהיה לשובר קופות ונכתב במקור בעבור מה קשור, ואת הסרט "לשחרר את שולי", שכתבו ובו משחקים שלישיית מה קשור, כהמשך לסדרה עם סגולה.

לרגל יום העצמאות ה-72 של מדינת ישראל, ביים בכר קליפ של עומר אדם שיצא לכבוד טקס פרס ישראל, חידוש לשירה של הזמרת עופרה חזה, "תפילה".

==חיים אישיים==
בכר אב ל-2. מתגורר בתל אביב. בעבר ניהל מערכות יחסים עם שרי גבעתי ודנה עדיני. היה בזוגיות עם מיטל דוהן במשך 3 שנים. אחיה החורג של אורן זגמן.

==קישורים חיצוניים==

* [http://tamigur.co.il/talents/ben-bachar/ בן בכר - פרסומות ופרומואים] 
* 
* 
* 

==הערות שוליים==

קטגוריה:תסריטאי טלוויזיה ישראלים
קטגוריה:במאי טלוויזיה ישראלים
קטגוריה:בוגרי תיכון חדש
קטגוריה:צלמים ישראלים
קטגוריה:תל אביב-יפו: אישים
קטגוריה:ישראלים שנולדו ב-1975
The Black Mamba

The Black Mamba הוא המיני-אלבום הראשון של הראפרית האמריקאית רפסודי. האלבום יצא לאור ב-24 בפברואר 2012, על ידי חברת התקליטים ג'מלה רקורדס.

== רשימת רצועות ==

== קישורים חיצוניים ==

קטגוריה:מיני-אלבומי בכורה מ-2012
קטגוריה:אלבומי רפסודי
Crown

Crown הוא המיני-אלבום השלישי של הראפרית האמריקאית רפסודי. האלבום יצא לאור ב-16 בנובמבר 2016, על ידי חברת התקליטים ג'מלה רקורדס.<ref></ref>

== רשימת רצועות ==

== הערות שוליים ==

קטגוריה:מיני-אלבומים מ-2016
קטגוריה:אלבומי רפסודי
לויס ליין (סמולוויל)

לויס ליין (באנגלית: Lois Lane) היא דמות בדיונית בשבע העונות האחרונות של "סמולוויל".

== בסיס ==
דמותה מבוססת על לויס ליין, דמות שנכתבה במקור לקומיקס סופרמן ועובדה מאז מספר פעמים לסרטי קולנוע ולסדרות טלוויזיה בגרסאות אנימציה ולייב אקשן.

== היקף התפקיד ==
לויס ליין מצטרפת לסדרה כדמות משנית בפרק הראשון של העונה הרביעית. היא הופכת לדמות ראשית בפרק הראשון של העונה התשיעית.

הדמות מופיעה ב-102 פרקים בסדרה וגם בחוברות קומיקס הממשיכות את עלילת הסדרה.

== אישיות ==
לויס היא עצמאית, סקרנית, חרוצה, ישירה ואמיצה. מגוננת על חבריה ועל משפחתה. לא מסתדרת במסגרות לימודיות, נכשלה בבית הספר התיכון וסולקה מהאוניברסיטה. אבל בכל זאת הצליחה להפוך להיות עיתונאית חשובה ומשפיעה

== גילום ==
את הדמות גילמה השחקנית אריקה דוראנס. היא הייתה מועמדת שלוש פעמים לפרס סאטורן ופעם אחת לפרסי בחירת הנוער על תפקידה בסדרה כלויס ליין.

== מקצוע ==
לויס ליין היא עיתונאית.
* בעונה הרביעית היא עבדה ליום אחד בעיתון "הלפיד" ב"תיכון סמולוויל" שם למדה חודש בכיתה י"ב.
* בעונה השישית התחילה לעבוד בעיתון "אינקוויזיטור".
* בעונה השביעית היא התפטרה מעיתון "אינקוויזיטור" והתחילה לעבוד בעיתון "הדיילי פלאנט" .

== מקומות מגורים ==
* חוות קנט – התארחה לתקופות ארוכות בבית קנט. מרתה וג'ונתן קנט אהבו אותה כבת והיא אהבה אותם כהורים.
* טאלון – התגוררה בשכירות בדירה הקטנה שמעל לבית הקפה.
* דירה – בעונה העשירית, לויס וקלארק עוברים יחד מסמולוויל למטרופוליס לבניין בקרבת "הדיילי פלאנט", מקום עבודתם המשותף.

== קישורים חיצוניים ==

* 

== הערות שוליים ==

קטגוריה:סמולוויל
קטגוריה:דמויות בדיוניות
קטגוריה:דמויות טלוויזיוניות
קטגוריה:עיתונאים בדיוניים
קטגוריה:יתומים בדיוניים
Return of the B-Girl

Return of the B-Girl הוא מיקסטייפ הבכורה של הראפרית האמריקאית רפסודי. האלבום יצא לאור ב-7 בדצמבר 2010, על ידי חברת התקליטים ג'מלה רקורדס.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:מיקסטייפים מ-2010
קטגוריה:אלבומי רפסודי
הר ברקס

הר ברקס או הר בורקס (באנגלית: Mount Birks) הוא הר בחוף אוסקר השני בארץ גרהאם, שבאנטארקטיקה. 

צורתו של ההר פירמידלית, והוא מתנשא לגובה של 1,035 מטרים מעל פני הים.

ההר ניצב בצידו הצפוני של שפך קרחון קריין. 

ההר מהווה חלק של רכס אוסטה, והוא מתנשא מעל פיורד ספיליין שמדרום לו, ומעל קרחון וסלייה שמצפון לו. 

== היסטוריה ==
=== גילוי ומיפוי הקרחון ===

ההר התגלה מהאוויר על ידי סר יוברט וילקינס, אשר צילם מהאוויר את האזור של "ערוץ קריין" בטיסתו בשנת 1928.

האזור מופה בשנת 1947 על ידי סקר שטחי חסות איי פוקלנד. במהלך מיפוי זה נקבע כי "ערוץ קריין" הוא בעצם קרחון קריין. במהלך מיפוי זה לא נמצאו הפסגות שמיפה וילקינס.

=== מקור השם ===

וילקינס קרא לשתי פסגות שחורות בולטות מצפון ל"תעלת קריין" בשם "הר נאפייר ברקס" ("Mount Napier Birks") על שמו של נאפייר ברקס מאדלייד שבאוסטרליה, הבעלים של חברת "נאפייר ברקס ושות'" (Charles Birks & Co).

בעקבות המיפוי של סקר שטחי חסות איי פוקלנד, הוועדה המייעצת לשמות אנטארקטיים של בריטניה החליטה בשנת 1950 כי השם "הר ברקס" (צורה מקוצרת של השם שנתן וילקינס) יינתן להר הבולט שמצפון ובסמוך לשפך הקרחון (הר זה).

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA332-IA1&lpg=RA2-PA332-IA1&dq=%22Mount+Birks%22&source=bl&ots=6TTjLGKe7J&sig=ACfU3U0TNL-IiLI58ZOKL6noRXCcHiSUFQ&hl=en&sa=X&ved=2ahUKEwi_767mvcXoAhWF-6QKHZ5FBRgQ6AEwA3oECAoQAQ#v=onepage&q=%22Mount%20Birks%22&f=false Sailing Directions for Antarctica: Includes Islands South of Latitude 60°], P 332</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1411 הר ברקס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107808 הר ברקס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1360&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ברקס] באתר הגאזט האנטארקטי המשווה SCAR של ממשלת אוסטרליה

== הערות שוליים ==
 

ברקס
ברקס
PCD (אלבום)

PCD הוא אלבום הבכורה של להקת הבנות הפוסיקט דולז אשר יצא ב-12 בספטמבר 2005 על ידי A&M רקורדס. הלהקה נוסדה עוד ב-1993 על ידי הכוריאוגרף רויבן אנטין כלהקה בורלסקית. לאחר שמשכו תשומת לב תקשורתית, אנטין הקים מיזם משותף עם אינטרסקופ רקורדס כדי לפתח ולמתג את הפוסיקט דולז.

עם יציאתו נכנס האלבום אל המקום החמישי במצעד הבילבורד 200.<ref></ref>

== רקע ==
הפרויקט הוקצה לרון פייר אשר הפיק את מרבית האלבום ביחד עם מפיקים נוספים כמו פאולו דה-דון, קוואמה וריץ' הריסון. מבחינה מוזיקלית האלבום הוא אלבום R&B ודאנס-פופ. מבחינה לירית האלבום עוסק ברומנטיקה ופמיניזם תוך כדי שהוא משלב רמיזות מיניות. באלבום מתארחים אמנים כמו ויליאם אדמס וטימבלנד.

== ביקורת והצלחה ==
האלבום קיבל ביקורות חיוביות מהמבקרים אשר החמיאו לשירי הדאנס-פופ של האלבום אבל מתחו ביקורת על הבלדות ועל גרסאות הכיסוי. האלבום הגיע בשיאו למקום ה-5 בארצות הברית ומכר 2.9 מיליון עותקים במדינה ובכך היה זכאי למעמד פלטינה כפולה.

נוסף האלבום דורג בעשירייה הפותחת בעוד מדינות רבות בעולם כמו אוסטרליה, גרמניה והממלכה המאוחדת והגיע למקום הראשון בניו זילנד.

== סינגלים ==
מתוך האלבום יצאו 6 סינגלים: "Don't Cha" אשר יצא כסינגל הראשון מהאלבום באפריל 2005 וזכה להצלחה ענקית. הוא הגיע למקום השני בארצות הברית ומכר 6 מיליון עותקים בכל העולם מה שהופך אותו לבין השירים הנמכרים ביותר בכל הזמנים.

לאחר מכן יצאו הסינגלים "Stickwitu", "Beep" ו-"Buttons" אשר גם הם הפכו ללהיטי ענק. השירים "I Don't Need a Man" ו-"Wait a Minute" יצאו כסינגלים האחרונים מהאלבום אך זכו להצלחה פחותה. כמו כן, זכה "Buttons" להצלחה רבה כאשר נכנס לחמישייה הפותחת במצעד הבילבורד הוט 100.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2005
קטגוריה:אלבומי הפוסיקט דולז
קטגוריה:אלבומים שהופקו על ידי ריץ' הריסון
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי טימבלנד
קטגוריה:אלבומים שהגיעו למקום הראשון בניו זילנד
קטגוריה:אלבומי חברת A&M רקורדס
קטגוריה:אלבומי חברת אינטרסקופ רקורדס
BET Presents Kelly Rowland

BET Presents Kelly Rowland (בעברית: BET מציגים את קלי רולנד) הוא אלבום הווידאו הראשון של הזמרת-יוצרת האמריקאית קלי רולנד. האלבום יצא לאור ב-3 ביולי 2007 על ידי חברת התקליטים Black Entertainment Television.

== רקע והפקה ==
בתוך אלבום הווידאו נכללים קליפים ושירים שונים של רולנד כדוגמת "Like This" ו-"Dilemma".<ref></ref>

==רשימת רצועות==
# The Evolution of Ms. Kelly
# The Songs
# The Producers
# Kelly on Songwriting
# Stepping Out on Her Own: The First Time
# Kelly and Nelly: The Dilemma
# Stole
# A Star is Born
# Girls Tyme: The Rehearsals
# Life After DC
# The DC Family
# The BET Awards & "The Lap Dance"
# Kelly: The Celebrity
# On Acting
# Kelly: The Role Model/The Image
# ?What's Next
*מאחורי הקלעים
# tole": Accessed Granted
# Black Carpet Interview
# "Train on a Track"
# 1st Cut Interview
# Glamorama Concert in Minneapolis
# What's New from BET Networks
# Baldwin Hills
# College Hill – Virgin Islands
*וידאו קליפים
# Like This
# Stole
# Dilemma
# Bad Habit (Live) Destiny Fulfilled... And Lovin' It Tour (2005)
# Train On a Track

== הערות שוליים ==

קטגוריה:אלבומי וידאו מ-2007
קטגוריה:אלבומי קלי רולנד
קטגוריה:אלבומי אוסף וידאו קליפים
קטגוריה:אלבומי וידאו באנגלית